stanford-oval/wikipedia huggingface dataset:
เทย์เลอร์ สวิฟต์
กิจกรรมอื่น ๆ > การกุศล

กิจกรรมการกุศลของสวิฟต์เป็นที่จดจำจากรางวัลดูซัมทิงอะวอดส์ และบริการสำหรับผู้ประสบภัยพิบัติที่เทนเนสซี เธอยังได้รับรางวัลเดอะบิกเฮลป์อะวอร์ด จากที่เธอ "อุทิศตนช่วยเหลือคนอื่น ๆ" และ "บันดาลใจให้คนอื่นลงมือทำ" และรางวัลริปเพิลออฟโฮป เนื่องจากเธอ "อุทิศตนช่วยเหลือตั้งแต่อายุยังน้อย เทย์เลอร์เป็นผู้หญิงประเภทที่เราอยากให้ลูกสาวของเราเป็น" ใน ค.ศ. 2008 เธอบริจาคเงิน 100,000 ดอลลาร์ให้แก่หน่วยงานกาชาดเพื่อช่วยเหลือเหยื่อผู้ประสบอุทกภัยในรัฐไอโอวา ค.ศ. 2008 สวิฟต์แสดงในคอนเสิร์ตการกุศล เช่น ซาวด์รีลีฟที่ซิดนีย์ เธอยังอัดเพลงใส่อัลบั้มโฮปฟอร์เฮตินาวด้วย จากเหตุอุทกภัยในรัฐเทนเนสซีในเดือนพฤษภาคม ค.ศ. 2010 สวิฟต์บริจาคเงิน 500,000 ดอลลาร์ระหว่างเทเลธอนจัดโดยช่อง WSMV ใน ค.ศ. 2011 สวิฟต์ซ้อมคอนเสิร์ตสปีกนาวทัวร์รอบสุดท้ายในอเมริกาเหนือเพื่อหารายได้ให้เหยื่อทอร์นาโดครั้งล่าสุดในสหรัฐ รวบรวมรายได้ได้มากกว่า 750,000 ดอลลาร์ ใน ค.ศ. 2012 สวิฟต์ส่งเสริมเทเลธอนชื่อรีสโตร์เดอะชอร์ขององค์กรอาร์คิเท็กเชอร์ฟอร์ฮิวแมนิตี หลังเกิดพายุหมุนเขตร้อนแซนดี ใน ค.ศ. 2016 เธอบริจาคเงินให้โครงการบรรเทาทุกข์อุทกภัยที่ลุยส์เซียนา และกองทุนอัคคีภัยดอลลี พาร์ตัน
สวิฟต์เป็นผู้สนับสนุนศิลปะและได้บริจาคเงิน 75,000 ดอลลาร์ให้แก่โรงเรียนแนชวิลส์เฮนเดอร์สันวิลล์ไฮสกูล เพื่อช่วยปรับปรุงระบบแสงและเสียงในหอประชุมของโรงเรียน ใน ค.ศ. 2012 เธอมอบเงิน 4 ล้านดอลลาร์เพื่อเป็นทุนก่อสร้างศูนย์การเรียนแห่งใหม่ที่หอเกียรติยศและพิพิธภัณฑ์ดนตรีคันทรีที่แนชวิลล์ ใน ค.ศ. 2012 สวิฟต์เป็นหุ้นส่วนกับบริษัทเช่าตำราเรียนชื่อ เชกก์ บริจาคเงิน 60,000 ดอลลาร์ให้แก่สาขาวิชาดนตรีในวิทยาลัยหกแห่ง สวิฟต์ส่งเสริมการรู้หนังสือของเด็ก ๆ ด้วย ใน ค.ศ. 2009 เธอบริจาคเงิน 250,000 ดอลลาร์ให้แก่โรงเรียนหลายแห่งทั่วประเทศ ความพยายามในการส่งเสริมการรู้หนังสืออย่างอื่น ได้แก่ ห้องสมุดสาธารณะเรดิง รัฐเพนซิลเวเนีย 6,000 เล่ม ห้องสมุดสาธารณะแนชวิลล์ รัฐเทนเนสซี 14,000 เล่ม หนังสือเรียน 2,000 เล่มมอบให้ศูนย์สุขภาพเด็ก โรงพยาบาลเรดิง และโรงเรียนหลายแห่งในนครนิวยอร์ก 25,000 เล่มเมื่อปี  ค.ศ. 2015
ใน ค.ศ. 2007 เธอออกโครงการรณรงค์ปกป้องเด็กจากผู้ร้ายออนไลน์ หุ้นส่วนกับสมาคมอธิบดีกรมตำรวจเทนเนสซี ใน ค.ศ. 2009 สวิฟต์บันทึกเสียงโฆษณาประชาสัมพันธ์บริการสาธารณะให้ผู้ฟังตระหนักถึงความสำคัญของการฟัง "อย่างมีความรับผิดชอบ" เพื่อป้องกันหูหนวก เธอเคยบริจาคเงินให้มูลนิธิการกุศลมากมาย ได้แก่ มูลนิธิโรคเอดส์เอลตันจอห์น ยูนิเซฟแทปโปรเจกต์ มิวสิแคส์ และฟีดิงอเมริกา ใน ค.ศ. 2011 ในฐานะผู้ให้ความบันเทิงแห่งปีของโรงเรียนดนตรีคันทรี สวิฟต์บริจาคเงิน 25,000 ดอลลาร์ให้แก่โรงพยาบาลวิจัยเด็กเซนต์จูด รัฐเทนเนสซี ใน ค.ศ. 2012 สวิฟต์ร่วมในเทเลธอนสแตนด์อัปทูแคนเซอร์ ร้องเพลง "โรแนน" ซึ่งเธอแต่งให้แก่เด็กชายอายุสี่ขวบคนหนึ่งที่เสียชีวิตจากนิวโรบลาสโตมา เพลงมีให้ดาวน์โหลด รายได้จากการดาวน์โหลดบริจาคให้แก่องค์กรการกุศลที่เกี่ยวกับโรคมะเร็ง ใน ค.ศ. 2014 เธอบริจาคเงิน 100,000 ดอลลาร์ให้แก่มูลนิธิ V เพื่อศูนย์วิจัยมะเร็ง และ 50,000 ดอลลาร์ให้โรงพยาบาลเด็กฟิลาเดลเฟีย สวิฟต์เคยแวะเยี่ยมผู้ป่วยและคอยช่วยเหลือตามโรงพยาบาลต่าง ๆ เป็นการส่วนตัว สวิฟต์เชิญชวนให้คนวัยหนุ่มสาวอาสาในชุมชนท้องถิ่นตนเองเป็นส่วนหนึ่งของวันบริการเยาวชนโลก ในปี  ค.ศ. 2018 เธอกับผู้หญิงอีก 300 คนในฮอลลิวูดก่อตั้งขบวนการไทมส์อัปเพื่อปกป้องผู้หญิงจากการกดขี่ข่มเหงและการกีดกัน
กิจกรรมอื่น ๆ > การเมือง

ระหว่างการเลือกตั้งประธานาธิบดี ค.ศ. 2008 สวิฟต์สนับสนุนการรณรงค์เอเวอรีวูแมนเคานส์ มีเป้าหมายให้ผู้หญิงมีส่วนร่วมในการเมือง และเป็นหนึ่งในศิลปินคันทรีที่ได้บันทึกเสียงโฆษณาบริการสาธารณะให้โครงการโหวต (ฟอร์ยัวร์) คันทรี เธอกล่าวว่า "ฉันคิดว่าฉันไม่ได้มีหน้าที่พยายามโน้มน้าวผู้คนว่าให้เลือกใคร" หลังประธานาธิบดีโอบามากล่าวคำสัตย์ปฏิญาณ เธอกล่าวกับโรลลิงสโตนว่าเธอสนับสนุนเขา "ฉันยังไม่เคยเห็นประเทศนี้มีความสุขกับการตัดสินใจทางการเมืองตั้งแต่ฉันเกิด ฉันดีใจที่นี่เป็นการเลือกตั้งครั้งแรกของฉัน"
ในบทสัมภาษณ์ ค.ศ. 2012 สวิฟต์กล่าวว่า แม้ว่าเธอจะยึดตัวเองเป็น "ผู้มีการศึกษาและมีความรู้มากเท่าที่จะเป็นไปได้" เธอไม่ขออภิปรายทางการเมือง โดยเกรงว่ามันอาจกลายเป็นอิทธิพลต่อคนอื่นได้ สวิฟต์เคยใช้เวลาอยู่กับครอบครัวเคนเนดี และเคยกล่าวชื่นชมอีเทล เคนเนดี เธอเป็นนักสิทธิสตรีด้วย เธอต่อต้านการเหยียดรสนิยมทางเพศ หลังจากเหตุฆาตกรรมแลร์รี คิง ใน ค.ศ. 2008 เธอบันทึกเสียงโฆษณาบริการสาธารณะให้องค์กรเครือข่ายให้การศึกษาเกย์ เลสเบียน และรสนิยมต่างเพศ (GLSEN) เพื่อสู้กับอาชญากรรมความเกลียดชัง หลังครบรอบการเสียชีวิตของคิงหนึ่งปี สวิฟต์กล่าวกับเซเวนทีนว่า พ่อแม่สอนไม่ให้เธอ "ตัดสินคนอื่นโดยมองว่าเขารักใคร สีผิวอะไร หรือศาสนาอะไร" มิวสิกวิดีโอเพลง "มีน" ต่อต้านการกลั่นแกล้ง มีส่วนเกี่ยวข้องกับโฮโมโฟเบียในไฮสกูล วิดีโอได้เข้าชิงรางวัลกิจกรรมทางสังคมของเอ็มทีวีวิดีโอมิวสิกอะวอดส์ ใน ค.ศ. 2011 ด้วย เดอะนิวยอร์กไทมส์เชื่อว่าเธอเป็นหนึ่งใน "คลื่นลูกใหม่ของผู้หญิง (รสนิยมต่างเพศ) วัยสาวที่ทำเพลงให้แก่แฟนคลับเกย์ที่ยอมรับตัวตนของตัวเองในเวลาที่มีประเด็นทางวัฒนธรรมที่ชวนสับสน"
ก่อนการเลือกตั้งสหรัฐกึ่งวาระ ค.ศ. 2018 สวิฟต์ประกาศสนับสนุนผู้ลงเลือกตั้งพรรคเดโมแครตสองคน ได้แก่ จิม คูเปอร์ สมาชิกรัฐสภา สำหรับการลงเลือกตั้งสภาผู้แทนราษฎรสหรัฐ และอดีตผู้ว่าการรัฐเทนเนสซี ฟิล เบรเดเซน สำหรับลงเลือกตั้งวุฒิสภา เธอออกมากล่าวต่อต้านผู้คัดค้านเบรเดเซน มาร์ชา แบล็กเบิร์น สมาชิกวุฒิสภาหญิงของพรรครีพับลิกัน กล่าวว่าการโหวตของเธอ "ทำให้เธอกลัว" เธอออกมาแจ้งความประสงค์สนับสนุนสิทธิของ LGBT และความเท่าเทียมกันทางเพศและเชื้อชาติ และประนามการเหยียดชาติพันธุ์ โหวต.โออาร์จี กล่าวถึงโพสต์ของสวิฟต์ รายงานว่ามีคนลงเลือกตามโพสต์ของเธอถึง 65,000 คนใน 24 ชั่วโมง จำนวนผู้โหวตที่ไม่คาดคิดนี้ เกิดจากมีผู้สมัครมากขึ้นตามปกติเมื่อใกล้ถึงกำหนดเวลา ระหว่างการประกาศรับรางวัลศิลปินแห่งปีในงานอเมริกันมิวสิกอะวอดส์ 2018 เธอโน้มน้าวให้แฟนเพลงเลือกตั้งในการเลือกตั้งกึ่งวาระ 2018
กิจกรรมอื่น ๆ > การสนับสนุนผลิตภัณฑ์

ขณะส่งเสริมอัลบั้มแรก สวิฟต์เป็นหน้าตาให้แก่โครงการโมบายล์มิวสิกของบริษัทเวริซันไวร์เลส ในยุคอัลบั้มเฟียร์เลส เธอออกสินค้าเสื้อผ้าซันเดรสให้บริษัทแอล.อี.ไอ. (l.e.i.) วางจำหน่ายที่วอลมาร์ต และออกแบบบัตรให้บริษัทอเมริกันกรีทิงส์ และตุ๊กตาแจ็กส์แปซิฟิก เธอเคยเป็นโฆษกให้ทีมแนชวิลล์พรีเดเตอร์ของเนชันแนลฮอกกีลีก (NHL) และกล้องดิจิทัล โซนี ไซเบอร์ช็อต ในยุคอัลบั้มสปีกนาว เธอออกอัลบั้มรูปแบบพิเศษจำหน่ายผ่านทาร์เกต สวิฟต์เคยเป็นโฆษกให้ยี่ห้อคัฟเวอร์เกิร์ล ออกน้ำหอมเอลิซาเบธ อาร์เดน สองรุ่น ได้แก่ วันเดอร์สตรัก และวันเดอร์สตรักเอ็นแชนเทด
ขณะส่งเสริมอัลบั้มที่สี่ เรด สวิฟต์ส่งเสริมอัลบั้มด้วยโปรโมชันเฉพาะผ่านทาร์เกต พาพาจอนส์พิซซ่า และวอลกรีนส์ เธอเคยเป็นโฆษกให้ไดเอตโค้ก และรองเท้ากีฬาเคดส์ ออกน้ำหอมเอลิซาเบธ อาร์เดนรุ่นที่สามชื่อ เทย์เลอร์ บาย เทย์เลอร์ สวิฟต์ และเป็นหุ้นส่วนกับโซนีอิเล็กทรอนิกส์ และอเมริกันกรีทิงส์ สวิฟต์ยังเคยเป็นหุ้นส่วนกับบริษัทแอร์เอเชีย และควอนตัส ในระหว่างทัวร์เรดทัวร์ด้วย นับว่าเป็นสายการบินทางการในช่วงทัวร์ทวีปออสเตรเลียและเอเชีย และไอศกรีมคอร์เนตโตเป็นผู้สนับสนุนทัวร์ในทวีปเอเชีย ในระหว่างส่งเสริมอัลบั้ม 1989 สวิฟต์โฆษณาให้ซับเวย์ เคดส์ ทาร์เกต และไดเอตโค้ก ใน ค.ศ. 2014 สวิฟต์ออกน้ำหอมรุ่นที่สี่ชื่อ อินเครดิเบิลทิงส์
ใน ค.ศ. 2016 สวิฟต์เซ็นสัญญาหลายปีกับเอทีแอนด์ที จากนั้นสวิฟต์ได้ลงพาดหัวอีเวนต์ซูเปอร์แซเทอร์เดย์ไนต์ของไดเรกทีวี ในคืนก่อนงานซูเปอร์โบวล์ 2017 ขณะส่งเสริมอัลบั้มเรพิวเทชัน สวิฟต์ออกชุดเบื้องหลังวิดีโอแสดงกระบวนการอัดเสียงลงอัลบั้มผ่านทางไดเรกทีวี ใน ค.ศ. 2018 สวิฟต์ออกภาพยนตร์โฆษณาให้เอทีแอนด์ทีสองตัว สวิฟต์หุ้นส่วนกับฟูจิฟิล์มในผลิตภัณฑ์กล้องอินสแต็กซ์รุ่นพิเศษที่เธอลงลายเซ็น มีโหมดถ่ายตัวเองและโหมดถ่ายภาพซ้อน วางจำหน่ายในเดือนตุลาคม ค.ศ. 2018
รางวัลและความสำเร็จ

สวิฟต์ได้รับรางวัลและเกียรติยศมากมาย ได้แก่ รางวัลแกรมมี 12 รางวัล อเมริกันมิวสิกอะวอร์ด 40 รางวัล บิลบอร์ดมิวสิกอะวอร์ด 23 รางวัล รางวัลสมาคมดนตรีคันทรี 12 รางวัล รางวัลอะคาเดมีออฟคันทรีมิวสิกอะวอดส์ 8 รางวัล บริตอะวอดส์ 2 รางวัล และครีเอทีฟอาร์ตเอ็มมีอะวอร์ด 1 รางวัล ในฐานะนักแต่งเพลง เธอได้รับเกียรติจากสมาคมนักแต่งเพลงแนชวิลล์ และหอเกียรติยศนักแต่งเพลง และถูกรวมในรายชื่อนักแต่งเพลงยอดเยี่ยมตลอดกาล 100 คน จัดอันดับโดยโรลลิงสโตนเมื่อ ค.ศ. 2015
ก่อนต้น ค.ศ. 2016 สวิฟต์ขายอัลบั้มได้มากกว่า 40 ล้านอัลบั้ม ขายซิงเกิลดาวน์โหลดได้ 130 ล้านซิงเกิล และเป็นหนึ่งในห้านักดนตรีที่มียอดขายดิจิทัลสูงที่สุดทั่วโลก สตูดิโออัลบั้มของสวิฟต์ เทย์เลอร์ สวิฟต์ เฟียร์เลส สปีกนาว เรด และ 1989 ขายได้มากกว่า 4 ล้านหน่วยในสหรัฐ สวิฟต์เป็นศิลปินที่ขายซิงเกิลดิจิทัลได้มากเป็นอันดับสามในสหรัฐ โดยมียอดขายรวม 106.5 ล้านหน่วย ตามข้อมูลของสมาคมผู้ประกอบกิจการเพลงของสหรัฐอเมริกา
ผลงานเพลง

บทความหลัก: ผลงานเพลงของเทย์เลอร์ สวิฟต์, รายชื่อซิงเกิลของเทย์เลอร์ สวิฟต์, และ รายชื่อเพลงที่บันทึกโดยเทย์เลอร์ สวิฟต์
| --- | --- |
 สตูดิโออัลบั้ม เทย์เลอร์ สวิฟต์ (2006)  เฟียร์เลส (2008)  สปีกนาว (2010)  เรด (2012)  1989 (2014)  เรพิวเทชัน (2017)  เลิฟเวอร์ (2019)  โฟล์กลอร์ (2020)  เอฟเวอร์มอร์ (2020)  มิดไนส์ (2022)  เดอะทอร์เชอด์โพอิตส์ดีพาร์ตเมนต์ (2024):  บันทึกเสียงใหม่ เฟียร์เลส (เทย์เลอร์เวอร์ชัน) (2021)  เรด (เทย์เลอร์เวอร์ชัน) (2021)  สปีกนาว (เทย์เลอร์เวอร์ชัน) (2023)  1989 (เทย์เลอร์เวอร์ชัน) (2023)
ผลงานการแสดง

บทความหลัก: ผลงานวิดีโอของเทย์เลอร์ สวิฟต์
หมายเหตุ: ส่วนนี้แสดงรายการผลงานที่เลือกไว้เท่านั้น ใช้อ้างถึงบทความหลักสำหรับข้อมูลเพิ่มเติม
| --- | --- |
 วาเลนไทน์เดย์ หวานฉ่ำ วันรักก้องโลก (2010)  คุณปู่โรแลกซ์ มหัศจรรย์ป่าสีรุ้ง (2012)  พลังพลิกโลก (2014)  แคทส์ (2019)  ออลทูเวล: เดอะชอร์ตฟิล์ม (2021)  อัมสเตอร์ดัม (2022):  ภาพยนตร์สารคดีและคอนเสิร์ต เจอร์นีย์ทูเฟียร์เลส (2010)  เดอะ 1989 เวิลด์ทัวร์ไลฟ์ (2015)  เทย์เลอร์ สวิฟต์: เรพิวเทชันสเตเดียมทัวร์ (2018)  มิสอเมริกานา (2020)  เทย์เลอร์ สวิฟต์: ซิตีออฟเลิฟเวอร์ (2020)  โฟล์กลอร์: เดอะลองพอนด์สตูดิโอเซสชันส์ (2020)  เทย์เลอร์ สวิฟต์: ดิเอราส์ทัวร์ (2023)
คอนเสิร์ตทัวร์

บทความหลัก: รายชื่อการแสดงสดของเทย์เลอร์ สวิฟต์
เฟียร์เลสทัวร์ (2009–2010)
สปีกนาวเวิลด์ทัวร์ (2011–2012)
เดอะเรดทัวร์ (2013–2014)
เดอะ 1989 เวิลด์ทัวร์ (2015)
เรพิวเทชันสเตเดียมทัวร์ (2018)
ดิเอราส์ทัวร์ (2023–2024)
แหล่งข้อมูลอื่น

เว็บไซต์อย่างเป็นทางการ
เทย์เลอร์ สวิฟต์ ที่เว็บไซต์ Curlie
เทยเลอร์ สวิฟต์ ที่อินเทอร์เน็ตมูวีเดตาเบส
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์ 
บ้านในวัยเด็กของสวิฟต์ ในชานเมืองไวโอมิสซิง รัฐเพนซิลเวเนีย
สวิฟต์แสดงที่สำนักงานใหญ่ ยาฮู! ในซันนีเวล รัฐแคลิฟอร์เนีย ใน ค.ศ. 2007
ภาพถ่ายในงานเปิดตัวภาพยนตร์แฮนนาห์ มอนทานา: เดอะมูฟวี สวิฟต์ปรากฏตัวในภาพยนตร์ และอัดเพลงประกอบสองเพลง
สวิฟต์แสดงระหว่างทัวร์คอนเสิร์ต สปีกนาวเวิลด์ทัวร์ ใน ค.ศ. 2012
สวิฟต์ระหว่างทัวร์คอนเสิร์ต 1989 เวิลด์ทัวร์ ทำรายได้ได้ 250 ล้านดอลลาร์สหรัฐ เป็นหนึ่งในทัวร์คอนเสิร์ตที่มีรายได้สูงที่สุดในทศวรรษ
สวิฟต์แสดงเรพิวเทชันสเตเดียมทัวร์ ในเดือนพฤษภาคม ค.ศ. 2018
สวิฟต์ในงานอเมริกันมิวสิกอะวอดส์ 2019 ซึ่งเธอได้ชื่อว่าศิลปินแห่งทศวรรษ
กีตาร์ "เลส พอล" และไมโครโฟนไร้สายของสวิฟต์ ตั้งแสดงในห้องภาพศิลปินของพิพิธภัณฑ์มิวสิคัลอินสตรูเมนต์มิวเซียม ฟีนิกซ์ รัฐแอริโซนา
สวิฟต์ระหว่างทัวร์คอนเสิร์ตสปีกนาวเวิลด์ทัวร์ที่พิตส์เบิร์ก 2011
สวิฟต์ในงานไทม์ 100 2010 ซึ่งเธอได้รับเกียรติ
พรปวีณ์ นีระสิงห์

| พรปวีณ์ นีระสิงห์ |
| --- | --- |

เกิด: 29 ธันวาคม พ.ศ. 2535 (32 ปี) กรุงเทพมหานคร ประเทศไทย
ชื่ออื่น: เฟย์
ศิษย์เก่า: จุฬาลงกรณ์มหาวิทยาลัย มหาวิทยาลัยศิลปะแห่งลอนดอน
อาชีพ:  นักร้อง  นักแสดง  พิธีกร  ยูทูบเบอร์ 
คู่รัก: ปกรณ์ ฉัตรบริรักษ์​
ครอบครัว: ธนันต์ธรญ์ นีระสิงห์​ (พี่สาว)
อาชีพทางดนตรี
ที่เกิด: ประเทศไทย
แนวเพลง:  ทีป็อป  ป็อป  แดนซ์ป็อป  ฮิปฮอป  อาร์แอนด์บี 
เครื่องดนตรี: เสียงร้อง
ช่วงปี: พ.ศ. 2550–ปัจจุบัน
ค่ายเพลง:  กามิกาเซ่  อาร์เอส มิวสิค 
สมาชิกของ: เฟย์ ฟาง แก้ว
 นักดนตรี
พรปวีณ์ นีระสิงห์ (เกิด 29 ธันวาคม พ.ศ. 2535) ชื่อเล่น เฟย์ เป็นนักร้อง นักแสดง พิธีกรชาวไทยเชื้อสายจีน เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส
ประวัติ

พรปวีณ์เกิดเมื่อวันที่ 29 ธันวาคม พ.ศ. 2535 เป็นชาวไทยเชื้อสายจีน เป็นบุตรสาวคนที่ 2 จากบุตรสาวทั้งหมด 3 คนของ พันเอก นายแพทย์ ทรงพล นีระสิงห์ และนาง วีนุกูล นีระสิงห์ โดยมีพี่สาว 1 คนคือ ฟาง ธนันต์ธรญ์ นีระสิงห์ และน้องสาว 1 คน คือ ฟิน พีร์พิชชา นีระสิงห์ และ ยังเป็นหลานสาวแท้ๆของ กุลวิทย์ เลาสุขศรี หรือ ฟอร์ด บรรณาธิการบริหารนิตยสาร โว้กไทยแลนด์
ชีวิตส่วนตัว

ด้านชีวิตส่วนตัวเคยคบหาดูใจกับ สิงห์ ประชาธิป มุสิกพงศ์ อดีตมือกีตาร์วง สควีซ แอนิมอล และเป็นบุตรชายของนาย วีระ มุสิกพงศ์ ปัจจุบันกำลังคบหาดูใจกับ บอย ปกรณ์ ฉัตรบริรักษ์ นักแสดง พิธีกร
การศึกษา

ระดับประถมศึกษา-มัธยมศึกษา: โรงเรียนวัฒนาวิทยาลัย
ระดับปริญญาตรี: สาขาวิชารัฐประศาสนศาสตร์ คณะรัฐศาสตร์ จุฬาลงกรณ์มหาวิทยาลัย
ระดับปริญญาโท: สาขาวิชาการจัดการแฟชั่น มหาวิทยาลัยศิลปะแห่งลอนดอน ประเทศอังกฤษ (เกียรตินิยม)
จุดยืนทางการเมือง

พรปวีณ์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงานการแสดง

| ปี พ> ศ. | เรื่อง | รับบท | ช่อง |
| --- | --- | --- | --- |
| 2553 | บริษัทสร้างสุข ตอน "กาแลคซี่" | ฟ้า | โมเดิร์นไนน์ทีวี |
| 2558 | แผนรักฉบับออร์แกนิค | สลิตา | ทรูโฟร์ยู |
สถานีสะพานควาย

ชานชาลาของสถานีสะพานควาย
สถานีสะพานควาย (อังกฤษ: Saphan Khwai station; รหัส: N7) เป็นสถานีรถไฟฟ้าในเส้นทางรถไฟฟ้าบีทีเอสสายสุขุมวิท ยกระดับเหนือถนนพหลโยธินบริเวณหน้าที่ทำการไปรษณีย์สามเสนใน ในพื้นที่เขตพญาไท กรุงเทพมหานคร
ที่ตั้ง

ถนนพหลโยธิน ห่างจากทางแยกสะพานควาย (จุดบรรจบกับถนนประดิพัทธ์และถนนสาลีรัฐวิภาค) ไปทางทิศเหนือ 400 เมตร ในพื้นที่แขวงพญาไทและแขวงสามเสนใน เขตพญาไท กรุงเทพมหานคร
แผนผังสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (อารีย์) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (หมอชิต) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร, ร้านค้า  |
| G ระดับถนน  | - | ป้ายรถประจำทาง, โรงพยาบาลพญาไท พหลโยธิน, วัดไผ่ตัน บิ๊กซี สะพานควาย, ตลาดสดสะพานควาย ที่ทำการไปรษณีย์สามเสนใน และพิพิธภัณฑ์ตราไปรษณียากรสามเสนใน  |
รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา
ใช้สีส้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินใต้
ทางเข้า-ออก

1 ตลาดสะพานควาย, ถนนประดิพัทธ์, ที่ทำการไปรษณีย์สามเสนใน, ป้ายรถประจำทางสะพานควายไปหมอชิต (บันไดเลื่อน,ลิฟต์)
2 บิ๊กซี สะพานควาย, โรงพยาบาลพญาไท พหลโยธิน, ถนนสุทธิสารวินิจฉัย, โรงพยาบาลวิมุต, ธนาคารออมสิน สำนักงานใหญ่, ป้ายรถประจำทางสะพานควายไปอารีย์
3 วัดไผ่ตัน, ป้ายรถประจำทางวัดไผ่ตันไปหมอชิต, ที่ทำการไปรษณีย์สามเสนใน, พิพิธภัณฑ์ไปรษณีย์สามเสนใน
4 ป้ายรถประจำทางวัดไผ่ตันไปอารีย์, บริษัท แสงชัยมิเตอร์ จำกัด, ไอดีโอมิกซ์ พหลโยธิน คอนโดมิเนียม
จุดรวมพลอยู่ที่ทางออก 3 หน้าเซเว่นอีเลฟเว่น
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.16 | 23.47 |

| E15 | สำโรง | – | 00.01 |
ชานชาลาที่ 2
| N24 | คูคต | 05.55 | 00.14 |

| N9 | ห้าแยกลาดพร้าว | – | 00.27 |
รถโดยสารประจำทาง

ถนนพหลโยธิน รถขสมก. สาย 3 26 34 39 59 63 77 502 503 509 510 A2  รถเอกชน สาย 8 28 34 39 44 77 90 524
เส้นทางที่มีรถรองรับวีลแชร์
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 8 (2-38)  | แฮปปี้แลนด์ |  สะพานพุทธ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 28 (4-38)  |  สถานีขนส่งผู้โดยสารกรุงเทพ (ตลิ่งชัน) | ม.ราชภัฏจันทรเกษม | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส ไทยสมายล์บัส |  |
| 34 (1-3)  | บางเขน |  สถานีรถไฟกรุงเทพ (หัวลำโพง) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 39 (1-5)  | รังสิต |  อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.หลีกภัยขนส่ง (เครือไทยสมายล์บัส) |  |
| 44 (2-42)  | เคหะคลองจั่น |  ท่าเตียน | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 77 (3-45)  | เซ็นทรัลพระราม 3 |  สถานีขนส่งผู้โดยสารกรุงเทพ (จตุจักร) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 90 (1-27) | ปทุมธานี | BTS หมอชิต | รถโดยสารประจำทางปรับอากาศขนาดเล็กสีฟ้า | บจก.บัส 90 (ในเครือกิตติสุนทร) | มีรถให้บริการน้อย |
| 524 (1-23)  | หลักสี่ |  สถานีขนส่งผู้โดยสารกรุงเทพ (ตลิ่งชัน) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.บางกอกยูเนี่ยนเซอร์วิส 524 (เครือไทยสมายล์บัส) |  |
| 2-17  |  สถานีรถไฟบางซื่อ | ม.เกษตรศาสตร์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางวิ่งเป็นวงกลม มีรถให้บริการน้อย |
| 2-34  |  สถานีรถไฟสามเสน | ดินแดง | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางวิ่งเป็นวงกลม มีรถให้บริการน้อย |
|  |  |  | รถโดยสารประจำทางปรับอากาศสีน้ำเงิน (ใช้พลังงานไฟฟ้า) |  |  |
| ถนนพหลโยธิน> สายที่.รถเอกชนร่วมบริการ | ถนนพหลโยธิน> ต้นทาง.รถเอกชนร่วมบริการ | ถนนพหลโยธิน> ปลายทาง.รถเอกชนร่วมบริการ | ถนนพหลโยธิน> หมายเหตุ.รถเอกชนร่วมบริการ |  |
| --- | --- | --- | --- | --- |
| 8 | แฮปปี้แลนด์ | สะพานพุทธ | เฉพาะรถธรรมดา |  |
| 8 | เคหะร่มเกล้า | สะพานพุทธ | เฉพาะรถปรับอากาศ |  |
| 27 | มีนบุรี | อนุสาวรีย์ชัยสมรภูมิ | เส้นทางผ่านถนนลาดพร้าว-เสรีไทย |  |
สถานที่สำคัญใกล้เคียง

ที่ทำการไปรษณีย์สามเสนใน และ พิพิธภัณฑ์ตราไปรษณียากรสามเสนใน
อาคารเดอะไรซ์
โรงพยาบาลพญาไท พหลโยธิน
วัดไผ่ตัน และ โรงเรียนวัดไผ่ตัน
ศูนย์บริการสาธารณสุข 11 ประดิพัทธ์
ธนาคารออมสิน สำนักงานใหญ่
โรงพยาบาลวิมุต
บิ๊กซี สาขา สะพานควาย
สถานีตำรวจนครบาลบางซื่อ
ตลาดนัดจตุจักร
ตลาด อ.ต.ก.
กรมการขนส่งทางบก
พิพิธภัณฑ์ตราไปรษณียากรสามเสนใน
อำเภอศรีเมืองใหม่

| อำเภอศรีเมืองใหม่ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Si Mueang Mai
คำขวัญ: ศรีเมืองใหม่แดนธรรมประเสริฐ ถิ่นกำเนิดหลวงปู่มั่น ลือลั่นสวรรค์ภูหล่น ยลสวยหินผานางคอย ลอยล่องแก่งจุการ งามตระหง่านเสาธงวงกลมใหญ่
แผนที่จังหวัดอุบลราชธานี เน้นอำเภอศรีเมืองใหม่
พิกัด: 15°29′43″N 105°16′43″E﻿ / ﻿15.49528°N 105.27861°E﻿ / 15.49528; 105.27861
ประเทศ:  ไทย
จังหวัด: อุบลราชธานี
พื้นที่
 • ทั้งหมด: 1,310.0 ตร.กม. (505.8 ตร.ไมล์)
ประชากร (2564)
 • ทั้งหมด: 71,086 คน
 • ความหนาแน่น: 54.26 คน/ตร.กม. (140.5 คน/ตร.ไมล์)
รหัสไปรษณีย์ : 34250
รหัสภูมิศาสตร์: 3402
ที่ตั้งที่ว่าการ: ที่ว่าการอำเภอศรีเมืองใหม่ หมู่ที่ 2 ถนนศรีเมืองใหม่-ฟ้าห่วน ตำบลนาคำ อำเภอศรีเมืองใหม่ จังหวัดอุบลราชธานี 34250
 ส่วนหนึ่งของสารานุกรมประเทศไทย
ระวังสับสนกับ อำเภอศรีเชียงใหม่
ศรีเมืองใหม่ เป็นอำเภอหนึ่งของจังหวัดอุบลราชธานี โดยมีชื่อเดิมว่าอำเภอโขงเจียม นับเป็น 1 ใน 5 อำเภอของจังหวัดที่มีพื้นที่ติดแม่น้ำโขง
ประวัติ

อำเภอศรีเมืองใหม่ เดิมชื่อ เมืองโขงเจียม อำเภอนี้มีการย้ายที่ตั้งว่าการอำเภอหลายครั้ง เดิมตั้งอยู่บ้านปากแซง ในปี พ.ศ. 2364 เรียกว่า เมืองโขงเจียมเหนือ ต่อมาในปี 2424 ย้ายไปตั้งที่ทำการใหม่ที่บ้านนาคอ เรียกว่า เมืองโขงเจียมใต้ ประมาณปี พ.ศ. 2446 ย้ายที่ทำการไปอยู่ที่บ้านนาเอือด เรียกว่า อำเภอโขงเจียม พ.ศ.2457 ย้ายที่ว่าการอำเภอไปตั้งที่บ้านด่านปากมูล พ.ศ.2500 ย้ายที่ว่าการอำเภอไปตั้งใหม่ที่โคกหมาจอก มีการจัดวางผังเมืองขึ้นใหม่ โดยมีวงกลมเสาธงกลางเมืองเป็นศูนย์กลางหมู่บ้านที่ย้ายมาตั้งใหม่นี้จึงมีชื่อว่า บ้านศรีเมืองใหม่ อำเภอโขงเจียม ต่อมา พ.ศ. 2514 ไปเปลี่ยนชื่อเป็นอำเภอศรีเมืองใหม่จนถึงปัจจุบัน
คำว่า "ศรีเมืองใหม่" หมายถึง "ที่อยู่อาศัย (เมือง) ที่สร้างขึ้นใหม่ ที่เพรียบพร้อมด้วยความสุขความเจริญและความสง่างาม"
วันที่ 29 เมษายน 2460 เปลี่ยนแปลงชื่ออำเภอโขงเจียม จังหวัดอุบลราชธานี เป็น อำเภอสุวรรณวารี
วันที่ 17 เมษายน 2482 เปลี่ยนแปลงชื่อตำบลสุวรรณวารี อำเภอโขงเจียม เป็น ตำบลโขงเจียม และเปลี่ยนแปลงชื่ออำเภอสุวรรณวารี จังหวัดอุบลราชธานี เป็น อำเภอโขงเจียม อีกครั้ง
วันที่ 29 พฤษภาคม 2482 โอนพื้นที่ตำบลสำโรง อำเภอโขงเจียม ไปขึ้นกับอำเภอเขมราฐ
วันที่ 28 พฤศจิกายน 2499 จัดตั้งสุขาภิบาลนาเอือด ในท้องที่บางส่วนของตำบลนาคำ
วันที่ 22 มกราคม 2500 ย้ายที่ว่าการอำเภอโขงเจียม จากตำบลโขงเจียม มาตั้งที่ตำบลนาคำ และตั้งตำบลโขงเจียม ตำบลห้วยยาง และตำบลนาโพธิ์กลาง ขึ้นเป็น กิ่งอำเภอบ้านด่าน ให้ขึ้นการปกครองกับอำเภอโขงเจียม ใช้ตัวที่ว่าการอำเภอโขงเจียมเดิมเป็นที่ว่าการกิ่งอำเภอ
วันที่ 10 มกราคม 2502 ยกฐานะจากกิ่งอำเภอบ้านด่าน อำเภอโขงเจียม เป็น อำเภอบ้านด่าน
วันที่ 2 ตุลาคม 2505 ตั้งตำบลแก้งกอก แยกออกจากตำบลนาคำ
วันที่ 25 สิงหาคม 2513 ตั้งตำบลตะบ่าย แยกออกจากตำบลเอือดใหญ่
วันที่ 14 กันยายน 2514 เปลี่ยนแปลงชื่ออำเภอโขงเจียม จังหวัดอุบลราชธานี เป็น อำเภอศรีเมืองใหม่
วันที่ 27 เมษายน 2525 ตั้งตำบลนาเลิน แยกออกจากตำบลสงยาง
วันที่ 31 กรกฎาคม 2530 ตั้งตำบลดอนใหญ่ แยกออกจากตำบลวาริน
วันที่ 25 พฤษภาคม 2542 ยกฐานะจากสุขาภิบาลนาเอือด เป็นเทศบาลตำบลนาเอือด ด้วยผลของกฎหมาย
วันที่ 21 สิงหาคม 2544 เปลี่ยนแปลงชื่อเทศบาลตำบลนาเอือด อำเภอศรีเมืองใหม่ เป็น เทศบาลตำบลศรีเมืองใหม่
วันที่ 18 ตุลาคม  2550 เปลี่ยนแปลงชื่อหมู่ที่ 18 บ้านศูนย์ ตำบลคำไหล เป็น หมู่ที่ 18 บ้านห้วยหมากเหนือ
ที่ตั้งและอาณาเขต

อำเภอศรีเมืองใหม่ตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอโพธิ์ไทร
ทิศตะวันออก ติดต่อกับแขวงสาละวัน (ประเทศลาว) และอำเภอโขงเจียม
ทิศใต้ ติดต่อกับอำเภอโขงเจียมและอำเภอพิบูลมังสาหาร
ทิศตะวันตก ติดต่อกับอำเภอตาลสุมและอำเภอตระการพืชผล
การแบ่งเขตการปกครอง > การปกครองส่วนภูมิภาค

อำเภอศรีเมืองใหม่แบ่งเขตการปกครองย่อยออกเป็น 11 ตำบล 122 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | นาคำ |  | (Na Kham) |  | 17 หมู่บ้าน |  |  |  |  | 7. | ตะบ่าย |  | (Ta Bai) |  | 12 หมู่บ้าน |
| 2. | แก้งกอก |  | (Kaeng Kok) |  | 7 หมู่บ้าน |  |  |  |  | 8. | คำไหล |  | (Kham Lai) |  | 18 หมู่บ้าน |
| 3. | เอือดใหญ่ |  | (Ueat Yai) |  | 8 หมู่บ้าน |  |  |  |  | 9. | หนามแท่ง |  | (Nam Thaeng) |  | 12 หมู่บ้าน |
| 4. | วาริน |  | (Warin) |  | 11 หมู่บ้าน |  |  |  |  | 10. | นาเลิน |  | (Na Loen) |  | 7 หมู่บ้าน |
| 5. | ลาดควาย |  | (Lat Khwai) |  | 8 หมู่บ้าน |  |  |  |  | 11. | ดอนใหญ่ |  | (Don Yai) |  | 7 หมู่บ้าน |
| 6. | สงยาง |  | (Song Yang) |  | 15 หมู่บ้าน |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอศรีเมืองใหม่ประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลตำบลศรีเมืองใหม่  ครอบคลุมพื้นที่บางส่วนของตำบลนาคำ
องค์การบริหารส่วนตำบลนาคำ  ครอบคลุมพื้นที่ตำบลนาคำ (เฉพาะนอกเขตเทศบาลตำบลศรีเมืองใหม่)
องค์การบริหารส่วนตำบลแก้งกอก  ครอบคลุมพื้นที่ตำบลแก้งกอกทั้งตำบล
องค์การบริหารส่วนตำบลเอือดใหญ่  ครอบคลุมพื้นที่ตำบลเอือดใหญ่ทั้งตำบล
องค์การบริหารส่วนตำบลวาริน  ครอบคลุมพื้นที่ตำบลวารินทั้งตำบล
องค์การบริหารส่วนตำบลลาดควาย  ครอบคลุมพื้นที่ตำบลลาดควายทั้งตำบล
องค์การบริหารส่วนตำบลสงยาง  ครอบคลุมพื้นที่ตำบลสงยางทั้งตำบล
องค์การบริหารส่วนตำบลตะบ่าย  ครอบคลุมพื้นที่ตำบลตะบ่ายทั้งตำบล
องค์การบริหารส่วนตำบลคำไหล  ครอบคลุมพื้นที่ตำบลคำไหลทั้งตำบล
องค์การบริหารส่วนตำบลหนามแท่ง  ครอบคลุมพื้นที่ตำบลหนามแท่งทั้งตำบล
องค์การบริหารส่วนตำบลนาเลิน  ครอบคลุมพื้นที่ตำบลนาเลินทั้งตำบล
องค์การบริหารส่วนตำบลดอนใหญ่  ครอบคลุมพื้นที่ตำบลดอนใหญ่ทั้งตำบล